L-Uffiċċju Nazzjonali tal-Istatistika qal li matul l-2013 mietu 18-il persuna f’inċidenti tat-traffiku; 14 irġiel u erba’ nisa. Erba’ mietu f’inċidenti li saru bejn Ottubru u Diċembru. B’kollox, fl-aħħar tliet xhur tas-sena, kienu rrapurtati total ta’ 3,368 inċident tat-traffiku, li huma 165 inċident inqas meta mqabbla mal-istess perjodu s-sena ta’ qabel. B’kollox fl-2013 kienu rrapurtati 14,070 inċident tat-traffiku li jfisser tnaqqis ta’ 3.3 fil-mija fuq l-2012.